Amalá tē á ngábī bɔ́ amú bə́ ngásə́m á mís mə́ Ńtondôbə Zambá wābán, nyé yǎ á ngákúlī bɔ̄ Égíptɛn édzōē Farawóŋ, ǹkúkúmá yā Égíptɛn. 8Bə́ ngálugu bəzambá bə̄fə́ bə́ nyiege mətum mə́yɔŋ Ǹtondôbə a ngátsídan ósū wábán ai mə́mvéndé yā mīńkúkúmá mí Ísraɛ̂l mí ngátə́le. 9Bɔ́n bə́ Ísraɛ̂l bə́ ngábɔ é mam máluman ai Ǹtondôbə, Zambá wābá, é mam báyəan kig bɔ: bə́ ngálóŋ balatâr á bīkónóŋ á yób, é vóm ósə̄ bə́ ngábə́ tɔá a tádigi á miǹkum bə̄nɔ́ni a kələ kwí á miǹgungúl bə́tísɔn; 10bə́ ngákə̄ bátə̄le miǹkum ai mənág á mod ǹkǒl ásə ai nyūmán elé ésə̄ á sí, 11bə́ vâ mətúnuŋa á bīkónóŋ bísə anə́ ḿból məyɔŋ bíkúl mə́ bɔɔg, bɔ́ yā Ńtondôbə a ngátsídan ósū wābán. Bə́ ngábɔ bəbə̂ bə́ mam, bə́ sɔŋɔ Ǹtondôbə nə́ á līŋán. 12Bə́ ngalugu bívəgələ̌ yā Ńtondôbə a ngádzó ai bɔ́ nâ: “Tə myǎbɔ akyaí dzǎm tē.”